Държавен вестник, бр. 68, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  68
2. Членовете на Банката ще бъдат запитани 
дали приемат посоченото изменение, като: 
а) изготвят и депозират в Банката документ, 
в който се посочва, че съответната държава 
членка е приела посоченото изменение в 
съответствие със своето законодателство, 
и б) представят доказателства във форма и 
съдържание, удовлетворяващи Банката, че 
изменението е прието и че документът за 
приемане е изготвен и депозиран в съответ­
ствие със законодателството на този член 
на Банката.
3. Посоченото изменение влиза в сила 
3 (три) месеца след датата, на която Банката 
официално е потвърдила пред своите членове, 
че са изпълнени изискванията за приемане 
на посоченото изменение, както е предвидено 
в член 56 от Споразумението.
(Решение, прието на 18-и май 2023 г.)
4576
БЪЛГАРСКА НАРОДНА БАНКА
НАРЕДБА № 18
от 31 юли 2025 г.
за контрол върху качеството на евробанк­
нотите и евромонетите в наличнопаричното 
обращение
Г л а в а  п ъ р в а
ПРЕДМЕТ
Чл. 1. (1) С тази наредба се осигурява 
прилагането на съответните актове на Евро­
пейския съюз, както и се определят на на­
ционално ниво условията и редът за:
1. възпроизвеждане на евробанкноти и 
евромонети;
2. замяна от БНБ на повредени истински 
евробанкноти;
3. замяна на негодни за обращение евро­
монети;
4. задържане, проверка и експертна оцен­
ка на евробанкноти и евромонети, които 
пораждат съмнения, че са неистински или 
преправени, наричани по-нататък за краткост 
„фалшиви“;
5. отделяне на негодни за наличнопарич­
ното обращение евробанкноти и евромонети;
6. използване на машини за сортиране и 
машини за самообслужване, общо наричани 
„машини“.
(2) С тази наредба се уреждат и условията 
и редът за: 
1. замяна от банките на повредени истин­
ски евробанкноти;
2. задържане, проверка и експертна оценка 
на чуждестранни банкноти и монети, които 
пораждат съмнения, че са фалшиви;
3. контрол за спазване на изискванията за 
банкнотите и монетите в наличнопаричното 
обращение на Закона за Българската народ­
на банка, на тази наредба и на издадените 
указания по нейното прилагане.
Г л а в а  в т о р а
ВЪЗПРОИЗВЕЖДАНЕ НА
ЕВРОБАНКНОТИ И ЕВРОМОНЕТИ
Чл. 2. Възпроизвеждане на евробанкноти 
се извършва съгласно правилата, посочени в 
чл. 2 на Решение на Европейската централна 
банка от 19 април 2013 г. относно купюри­
те, спецификациите, възпроизвеждането, 
замяната и изтеглянето от обращение на 
евробанкноти (ЕЦБ/2013/10) (OB, L 118 от 
30 април 2013 г.), наричано по нататък „Ре­
шение № 2013/10“. 
Чл. 3. Възпроизвеждане на дизайн на 
евромонета (национален дизайн от лицевата 
страна или на общата обратна страна), вклю­
чително производство и продажба на медали 
и символи с външен вид и/или технически 
свойства на монета, се извършват съглас­
но правилата, посочени в Регламент (ЕО) 
№ 2182/2004 на Съвета от 6 декември 2004 г. 
относно медалите и символите, подобни на 
евромонети (ОВ, специално българско изда­
ние, глава 10, том 003, стр. 124 – 129, 2007 г.), 
наричан по-нататък „Регламент № 2182/2004“.
Г л а в а  т р е т а
ЗАМЯНА НА ПОВРЕДЕНИ ИСТИНСКИ 
ЕВРОБАНКНОТИ 
Чл. 4. Българската народна банка извърш­
ва замяна на повредени истински евробанк­
ноти в съответствие с чл. 3 – 5 от Решение 
№ 2013/10.
Чл. 5. (1) Банките извършват непосред­
ствена замяна на повредени истински евро­
банкноти без такса.
(2) Банките осигуряват възможност за из­
вършване на непосредствена замяна по ал. 1 
във всички свои клонове и офиси, в които 
извършват дейности и операции с банкноти 
и монети.
(3) Банките не могат да отказват на 
физически лица непосредствена замяна на 
повредени истински евробанкноти.
(4) Приетите от банка за замяна повре­
дени истински евробанкноти се предявяват 
пред БНБ.
Чл. 6. При извършване на замяна на по­
вредени истински евробанкноти предявителят 
на банкнотите представя пред БНБ или бан­
ките декларация за произход на средства по 
реда на Закона за мерките срещу изпирането 
на пари или други приложими нормативни 
актове, когато такава се изисква от закона.